Messier 102 - Wikipedia
(Aangestuur vanaf M102)
Messier 102 of M102 is ’n sterrestelsel in die Messier-katalogus wat nie sonder twyfel geïdentifiseer is nie. Die oorspronklike ontdekker daarvan, Pierre Méchain, het later gesê dit was ’n herwaarneming van Messier 101, maar sommige sterrekundiges glo dit kon NGC 5866 gewees het, hoewel ander sterrestelsels ook genoem word as moontlikhede.
Messier 101 soos gesien deur die Hubble-ruimteteleskoop.
Messier 101 (ook bekend as die Windmeul-sterrestelsel of NGC 5457) is ’n spiraalsterrestelsel in die sterrebeeld Groot Beer. In ’n brief in 1783 het Méchain beweer M102 is ’n foutiewe duplikasie van M101 in die katalogus.
NGC 5866, soos gesien deur die Hubble-ruimteteleskoop.
NGC 5866, een van die sterrestelsels wat bekend is as die Spil-sterrestelsel, is ’n lensvormige stelsel in die sterrebeeld Draak. Die voorwerp voldoen aan die beskrywing deur Méchain in die gedrukte weergawe van die Messier-katalogus van 1781, asook aan die posisie van die voorwerp soos aangeteken deur Charles Messier in handgeskrewe notas op sy persoonlike lys.
↑ O'Meara, Stephen James. "M102: Mystery Solved", Sky and Telescope, volume 109, nommer 3, bl. 78, Maart 2005
↑ K.G. Jones (1991). Messier's Nebulae and Star Clusters (2de uitgawe uitg.). Cambridge: Cambridge University Press. ISBN 0-521-37079-5.
↑ 4,0 4,1 H. Frommert, 2006. "Messier 102: Status der Identifizierung dieses Messier-Objekts" (In Duits). Journal für Astronomie, No. 19 (I/2006), bl. 69–71 (Januarie 2006)
Messier 102 op WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Artikels en foto's
Wikimedia Commons het meer media in die kategorie Messier 102.
Ontsluit van "https://af.wikipedia.org/w/index.php?title=Messier_102&oldid=1890895"
Die bladsy is laas op 17 Januarie 2019 om 17:20 bygewerk.